open-index/open-wikipedia-markdown huggingface dataset:
Σεπφωρίς

Η **Σεπφωρίς**, η πρώην **Διοκαισάρεια**, γνωστή στα εβραϊκά ως ***Τσιπόρι*** (εβραϊκά: צִפּוֹרִי), είναι πρώην χωριό και αρχαιολογικός χώρος που βρίσκεται στην κεντρική Γαλιλαία του Ισραήλ, 6 χλμ βόρεια-βορειοδυτικά της Ναζαρέτ. Βρίσκεται 286 μέτρα πάνω από την επιφάνεια της θάλασσας και έχει θέα στην κοιλάδα Μπέιτ Νετοφά. Ο χώρος της Σεπφωρίδος διαθέτει πλούσια και ποικίλη ιστορική και αρχιτεκτονική κληρονομιά που περιλαμβάνει ελληνιστικά, αρχαία εβραϊκά, ρωμαϊκά, βυζαντινά, ισλαμικά, σταυροφορικά, αραβικά και οθωμανικά ερείπια ή/και απομεινάρια. Στην Παλαιστίνη υπό Βρετανική Εντολή ήταν κωμόπολη γνωστή ως ***Σαφουρίγια*** (αραβικά: صفورية), με πληθυσμό περίπου 5.000 ατόμων, μέχρι την ερήμωσή της το 1948.
## Παραπομπές


Κατηγορία:Αρχαίο Ισραήλ και Ιουδαία
Κατηγορία:Αρχαιολογικοί τόποι στο Ισραήλ
Κατηγορία:Καθολικές τιμητικές επισκοπές στην Ασία
Γιώργος Αθανασιάδης

Με το όνομα **Γιώργος Αθανασιάδης** αναφέρονται οι:

* Γιώργος Αθανασιάδης (ποδοσφαιριστής, γενν. 1963)
* Γιώργος Αθανασιάδης (ποδοσφαιριστής, γενν. 1993)
* Γιώργος Αθανασιάδης (παλαιστής)
Κώστας Αριστόπουλος

Το όνοματεπώνυμο **Κώστας Αριστόπουλος** μπορεί να αναφέρεται στα παρακάτω πρόσωπα:

* Κώστας Αριστόπουλος (μουσικός) (γενν. 1964), Έλληνας λαϊκός οργανοπαίκτης
* Κώστας Αριστόπουλος (σκηνοθέτης) (γενν. 1940), Έλληνας σκηνοθέτης του κινηματογράφου και της τηλεόρασης
Γ Λύκου

Ο **γ (γάμμα) Λύκου** (*Gamma Lupi*, συντομογραφικά *γ Lup*) είναι ο τρίτος σε φωτεινότητα (όπως φαίνεται από τη Γη) αστέρας του νότιου αστερισμού Λύκου. Ευρισκόμενος στο μέσο περίπου του αστερισμού και όντας αστέρας τρίτου μεγέθους, είναι ορατός με γυμνό μάτι από την Ελλάδα, αλλά χαμηλά στον νότιο ορίζοντα, τα βράδια του καλοκαιριού.

Στην παραδοσιακή κινεζική αστρονομία ο αστέρας ήταν γνωστός ως 騎官一, που μεταφράζεται ως «ο πρώτος (αστέρας) του αξιωματικού του ιππικού». Με ισχυρό τηλεσκόπιο διακρίνουμε ότι ο γ Λύκου είναι στην πραγματικότητα δύο αστέρες, πολύ κοντά ο ένας στον άλλο, που περιφέρονται περί το κοινό τους κέντρο μάζας μία φορά κάθε 190,0 έτη (διπλό σύστημα) σε τροχιά με εκκεντρότητα 0,51. Από αυτό το σύστημα «γ Λύκου AB» (γ Lup AB), ο φωτεινότερος αστέρας (ο γ Λύκου A) ανακαλύφθηκε ότι είναι με τη σειρά του φασματοσκοπικώς διπλός αστέρας με περίοδο περιφοράς 2,8081 γήινες ημέρες, δηλαδή 67 ώρες και 24 λεπτά. Επομένως ο γ Λύκου είναι στην πραγματικότητα τρεις ξεχωριστοί αστέρες, που απλώς φαίνονται ως ένας αστέρας με γυμνό μάτι.

Ο γάμμα Λύκου έχει ως σύστημα μέση ιδία κίνηση περίπου ίση με 2,98 δευτερόλεπτα της μοίρας ανά αιώνα προς τα νότια-νοτιοδυτικά, κάτι που υποδηλώνει πως ανήκει στην Ομάδα OB Σκορπίου-Κενταύρου και ειδικότερα στην «υποομάδα Ανώτερου Κενταύρου - Λύκου». Αυτή είναι η πλησιέστερη σε εμάς τέτοια ομάδα αστέρων μεγάλης μάζας.

## Αστροφυσικά δεδομένα
Ο φασματικός τύπος του κύριου αστέρα του συστήματος γ Λύκου (δηλαδή αυτού που έχει τη μεγαλύτερη λαμπρότητα από τους τρεις) υποδηλώνει μια επιφανειακή θερμοκρασία 20.900 K. Το όλο σύστημα έχει γαλαζωπό φως (έχει δείκτη χρώματος B−V = −0,20) και όλοι οι αστέρες είναι υπογίγαντες. Από μόνος του, ο κύριος αστέρας είναι πολύ μεγαλύτερος αστέρας από τον Ήλιο, με 9,5 ± 0,2 φορές μεγαλύτερη μάζα και τουλάχιστον τετραπλάσια διάμετρο. Η πραγματική λαμπρότητα του φασματοσκοπικώς διπλού α Λύκου A είναι 5 χιλιάδες φορές μεγαλύτερη εκείνης του Ήλιου. Αυτή η λαμπρότητα αντιστοιχεί σε απόλυτο μέγεθος −2,4 έναντι +4,79 του Ήλιου. Η ηλικία του ζεύγους εκτιμάται σε 16 έως 21 εκατομμύρια έτη.

Το όλο σύστημα του γ Λύκου απομακρύνεται τη Γη και το Ηλιακό Σύστημα με ταχύτητα 2,3 χιλιόμετρα ανά δευτερόλεπτο περίπου (8.300 χιλιόμετρα την ώρα).

## Δείτε επίσης
* Κατάλογος αστέρων του Λύκου

## Παραπομπές

Κατηγορία:Υπογίγαντες αστέρες τύπου B
Κατηγορία:Τριπλά αστρικά συστήματα
Κατηγορία:Λύκος (αστερισμός)
Συγναθόμορφα

Τα **συγναθόμορφα** (*Syngnathiformes*) είναι τάξη των ακτινοπτερύγιων ψαριών, που περιλαμβάνει τους ιππόκαμπους και το ψάρι-τρομπέτα.

Τα συγναθόμορφα έχουν μακρόστενα σώματα, περιβαλλόμενα από μια σειρά οστεωδών δακτυλίων, και μικρά, σωληνοειδή στόματα. Το σχήμα του στόματός τους (τουλάχιστον στην οικογένειά τους συγναθίδες) τους επιτρέπει να λαμβάνουν την τροφή τους ρουφώντας τη λεία τους από μικρή απόσταση. Πολλά συγναθόμορφα ψάρια ζουν ανάμεσα σε θαλάσσια χόρτα και κολυμπούν με τα σώματά τους ευθυγραμμισμένα κατακόρυφα, ώστε να μη διακρίνονται από αυτά.

Πιθανώς όμως το πλέον χαρακτηριστικό γνώρισμά τους είναι η αναπαραγωγική τους μέθοδος, καθώς τα αρσενικά συγναθόμορφα εκτελούν εξειδικευμένη φύλαξη και επώαση των αυγών, τα οποία φιλοξενούν σε έναν ρυθμιζόμενης ωσμώσεως θύλακο ή προσκολλημένα στην ουρά τους μέχρι να είναι έτοιμα να εκκολαφθούν.

Η ελληνική και διεθνής (λατινική) ονομασία της τάξεως σημαίνει «με ενωμένες γνάθους» και ετυμολογείται από τις ελληνικές λέξεις *συν* και *γνάθος*.

## Συστηματική ταξινομική
Σε μερικά μοντέλα αυτά τα ψάρια θεωρείται ότι αποτελούν την υπόταξη **συγναθοειδή** (*Syngnathoidei*) της τάξεως γαστεροστεόμορφα(*Gasterosteiformes*), μαζί με τα γαστεροστεοειδή. Ωστόσο τα σημερινά δεδομένα υποστηρίζουν καλύτερα την «παραδοσιακή» άποψηf ότι αποτελούν ξεχωριστές τάξεις. Μάλιστα μεταξύ των ακανθοπτερυγίων μπορεί να μην έχουν καν ιδιαίτερη συγγένεια.

Η τάξη των συγναθόμορφων κατά την 5η έκδοση του έργου *Fishes of the World* υποδιαιρείται ως ακολούθως:

* Τάξη συγναθόμορφα
** Υπόταξη συγναθοειδείς (*Syngnathoidei*)
*** Υπεροικογένεια πηγασοειδή (*Pegasoidea*)
**** Οικογένεια πηγασίδες (*Pegasidae*)
*** Υπεροικογένεια συγναθοειδή (*Syngnathoidea*)
**** Οικογένεια σωληνοστομίδες (*Solenostomidae*)
**** Οικογένεια συγναθίδες (*Syngnathidae*, τα σωληνόψαρα και οι ιππόκαμποι)
***** Υποοικογένεια συγναθίνες (*Syngnathinae*, τα σωληνόψαρα)
***** Υποοικογένεια ιπποκαμπίνες (*Hippocampinae*, οι ιππόκαμποι και το γένος *ιδιοτροπίσκος*)
** Υπόταξη αυλοστομοειδείς (*Aulostomoidei*)
*** Υπεροικογένεια αυλοστομοειδή (*Aulostomoidea*)
**** Οικογένεια αυλοστομίδες (*Aulostomidae*, ψάρια-τρομπέτες)
**** Οικογένεια φιστουλαρίδες (*Fistularidae*)
*** Υπεροικογένεια κεντρισκοειδή (*Centriscoidea*)
**** Οικογένεια μακροραμφοσίδες (*Macroramphosidae*)
**** Οικογένεια Centriscidae
**** Οικογένεια Dactylopteridae

## Παραπομπές
Acqua Panna

Το **Acqua Panna** είναι ιταλική μάρκα φυσικού μεταλλικού νερού, η οποία ανήκει στον όμιλο Sanpellegrino.

Η πηγή του βρίσκεται στο δήμο Σκαρπερία (τώρα Σκαρπερία Σαν Πιέρο), 35 χλμ. από τη Φλωρεντία.
μικρογραφία| Φυτό Acqua Panna
Το Acqua Panna πήρε το όνομά του από τη Villa Panna, μια αγροικία των Μεδίκων, περιτριγυρισμένη σήμερα από ένα φυσικό καταφύγιο 1.300 εκταρίων και όχι μακριά από τις πηγές: η βίλα είναι επίσης ο ιστορικός χώρος των φυτών Acqua Panna.

## Χαρακτηριστικά
Το φυσικό μεταλλικό νερό της Panna χαρακτηρίζεται από ισορροπημένη περιεκτικότητα σε μεταλλικά άλατα και χαμηλή περιεκτικότητα σε Νάτριο.

## Παραγωγή
Το εργοστάσιο παράγει ετησίως περισσότερα από 300 εκατομμύρια μπουκάλια φυσικό μεταλλικό νερό: το 30% από αυτά προορίζονται για εξαγωγή.

## Ιδιαιτερότητα

* Η μουσική υπόκρουση των διαφημίσεων της Acqua Panna TV που μεταδόθηκαν κατά τη δεκαετία του '80 είναι μέρος του τραγουδιού *I Sing The Body Electric* των Ντιν Πίτσφορντ και Μάικλ Γκορ, που τραγουδήθηκε από τους Έρικ Μπρόκινγκτον, Ιρένε Κάρα, Λόρα Ντιν, Πολ ΜακΚρέιν και Τρέισι Παρνέλ.

## Παραπομπές



Κατηγορία:Ιταλικά εμπορικά σήματα
Κατηγορία:Μεταλλικό νερό
Κατηγορία:Εμπορικά σήματα της Nestlé
Γιάννης Μόσχος (σκηνοθέτης)

Ο **Γιάννης Μόσχος** (15 Φεβρουαρίου 1971, Θεσσαλονίκη) είναι Έλληνας σκηνοθέτης, θεατρολόγος, μεταφραστής και διδάσκων σε θέματα σχετικά με το θέατρο. Έγινε καλλιτεχνικός διευθυντής του Εθνικού Θεάτρου τον Οκτώβριο του 2021.

## Βιογραφία
Γεννήθηκε στη Θεσσαλονίκη στις 15 Φεβρουαρίου 1971 και σπούδασε Φαρμακευτική στο ΑΠΘ (μέχρι το 1993) και στη συνέχεια στο τμήμα Θεάτρου του ΑΠΘ (μέχρι το 1997). Έκανε το διδακτορικό του στο ίδιο τμήμα με θέμα τον Ερρίκο Ίψεν στην ελληνική σκηνή.

Σκηνοθέτησε έργα σε σημαντικό αριθμό θεάτρων όπως στο Θέατρο του Νότου (Θέατρο Αμόρε) (από το 2002), όπου είχε και τον ρόλο του καλλιτεχνικού διευθυντή από το 2003-2005 και διευθυντή παραγωγής από 2001 έως 2004, στη Μικρή Πόρτα της Ξένιας Καλογεροπούλου (από το 2004), στο Κρατικό Θέατρο Βορείου Ελλάδος, σε παραστάσεις του Φεστιβάλ Αθηνών, στο Θέατρο Τέχνης «Κάρολος Κουν» του Κάρολου Κουν, στο Δημοτικό Θέατρο Πειραιά, στην Πειραματική Σκηνή της «Τέχνης» Θεσσαλονίκης, στο Θέατρο του Νέου Κόσμου, στο Εθνικό Θέατρο και σε άλλα.

Έχει διδάξει υποκριτική, σκηνοθεσία και δραματολογία στο Τμήμα Θεατρικών Σπουδών του Πανεπιστημίου Πατρών, στο Τμήμα Θεάτρου του Α.Π.Θ., (2016-2021), σκηνοθεσία στη Δραματική Σχολή του Εθνικού Θεάτρου (2020-2021), υποκριτική στην Ανωτέρα Σχολή Δήμου Αγίας Βαρβάρας «Ιάκωβος Καμπανέλλης», στην Ανωτέρα Σχολή «Εμπρός-Θεατροεργαστήριον», (2007-2021).

Έχει δημοσιεύσεις και ομιλίες σχετικά με τη σύγχρονη ελληνική θεατρική ιστορία, έχοντας εξειδίκευση το θέμα του Ερρίκου Ίψεν, θέμα του διδακτορικού του, υλικό από το οποίο έχει εκδοθεί ως βιβλίο: *Ο Ερρίκος Ίψεν στην ελληνική σκηνή. Από τους «Βρικόλακες» του 1894 στις αναζητήσεις της εποχής μας* (Αμολγός, Αθήνα 2016).

## Παραπομπές


Κατηγορία:Έλληνες σκηνοθέτες θεάτρου
Κατηγορία:Καθηγητές Πανεπιστημίου Πατρών
Κατηγορία:Καθηγητές Αριστοτελείου Πανεπιστημίου Θεσσαλονίκης
Κατηγορία:Καθηγητές της Δραματικής Σχολής του Εθνικού Θεάτρου
Κατηγορία:Έλληνες καλλιτεχνικοί διευθυντές
Σήμια Εύβοιας

Η **Σήμια** ή **Σίμια** είναι ημιορεινό χωριό στη βόρεια Εύβοια και την Περιφερειακή Ενότητα Εύβοιας.

## Γεωγραφικά - ιστορικά στοιχεία
Η Σήμια βρίσκεται στους ανατολικούς πρόποδες του όρους Τελέθριο σε υψόμετρο 442 μέτρα ενώ απέχει 12 χλμ. ΝΔ. από την Ιστιαία (έδρα του δήμου) και 102 χλμ. ΒΔ. από την Χαλκίδα. Το χωριό είναι αμφιθεατρικά κτισμένο σε πλαγιά και η ενοριακή του εκκλησία της Αγίας Τριάδας δεσπόζει πάνω σε μικρό λόφο περιτριγυρισμένο από αιωνόβια δέντρα. Από την εκκλησία ξεκινά πεζοπορική διαδρομή μέχρι την υψηλότερη κορυφή του όρους Τελέθριο (υψόμετρο 969 μέτρα), η οποία περνάει μέσα από καταπράσινες πλαγιές, άγρια δέντρα, καστανιές και έλατα. Ο οικισμός διαθέτει έναν ιερό ναό, ένα γήπεδο ποδοσφαίρου και ένα διαμορφωμένο χώρο πρασίνου. Τα κοιμητήρια εντοπίζονται στα βορειοδυτικά, σε απόσταση 110 περίπου μέτρων από το θεσμοθετημένο όριο του οικισμού.

## Διοικητικά στοιχεία
Ως οικισμός αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Ιστιαίων.  Απέκτησε διανομή συνοικισμού του Υπουργείου Γεωργίας το έτος 1934. Σύμφωνα με το σχέδιο Καλλικράτης μαζί με τον Βουτά και το Κυπαρίσσι  αποτελούν τη δημοτική κοινότητα Βουτά που υπάγεται στη δημοτική ενότητα Ιστιαίας του Δήμου Ιστιαίας-Αιδηψού και σύμφωνα με την απογραφή 2011 ως πληθυσμό έχει 45 κατοίκους.

## Παραπομπές


Κατηγορία:Δήμος Ιστιαίας - Αιδηψού
Κατηγορία:Χωριά της περιφερειακής ενότητας Ευβοίας
Βίγλα Εύβοιας

Η **Βίγλα** είναι πολύ μικρός πεδινός οικισμός στη βόρεια Εύβοια και την Περιφερειακή Ενότητα Εύβοιας, ο οποίος βρίσκεται σε υψόμετρο 38 μέτρα.  Απέχει περίπου 3 χλμ. Β. από την Αιδηψό, 15 χλμ. Δ.-ΝΔ. από την Ιστιαία (έδρα του δήμου) και 112 χλμ. ΒΔ. από την Χαλκίδα ενώ μέσα από αυτόν περνάει η ΕΟ Χαλκίδας - Αιδηψού. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Αγίου του δήμου Αιδηψού. Σύμφωνα με το σχέδιο Καλλικράτης μαζί με τον Άγιο, Αγιόκαμπο, τη Βαρβάρα, τον Πλατανιά και την Σκεπαστή αποτελούν τη δημοτική κοινότητα Αγίου που υπάγεται στη δημοτική ενότητα Αιδηψού του Δήμου Ιστιαίας-Αιδηψού και σύμφωνα με την απογραφή 2011 ως πληθυσμό έχει 2 κατοίκους.

## Παραπομπές


Κατηγορία:Δήμος Ιστιαίας - Αιδηψού
Κατηγορία:Χωριά της περιφερειακής ενότητας Ευβοίας
Ασμήνιο Εύβοιας

Το **Ασμήνιο** είναι παραθαλάσσιο χωριό στη βόρεια Εύβοια και την Περιφερειακή Ενότητα Εύβοιας.

## Γεωγραφικά στοιχεία - αξιοθέατα
Το Ασμήνιο βρίσκεται στα παράλια απέναντι από την είσοδο του Παγασητικού κόλπου σε υψόμετρο 11 μέτρα ενώ απέχει περίπου 9 χλμ. ΒΑ. από την Ιστιαία (έδρα δήμου), 26 χλμ. ΒΑ. από την Αιδηψό και 118 χλμ. ΒΔ. από την Χαλκίδα. Πρόκειται για παλιό γραφικό ψαροχώρι που έχει εξελιχτεί σε μικρό τουριστικό θέρετρο και είναι κτισμένο ανάμεσα σε δυο πευκόφυτους λόφους με την κοίτη ενός μικρού χείμαρρου να το χωρίζει στη μέση. Είναι γνωστό για την ομώνυμη παραλία η οποία αποτελεί σχεδόν προέκταση της παραλίας του γειτονικού Πευκιού και στην οποία υπάρχουν καφετέριες, ουζερί και εστιατόρια. Θρησκευτικό αξιοθέατο είναι η εκκλησία της Παναγίας Ντινιούς σε απόσταση 4 χλμ. νοτιοδυτικά προς την Ιστιαία, σε περιοχή κατάφυτη από πλατάνια και με πολλά τρεχούμενα νερά.

## Ιστορικά στοιχεία
Η κατοίκηση της γύρω περιοχής, σύμφωνα με την αρχαιολογική έρευνα, αρχίζει κατά τη νεότερη νεολιθική περίοδο και σύμφωνα με τοπικές μαρτυρίες η αρχικά θέση του χωριού ήταν σε άλλο σημείο πιο μακριά από την θάλασσα πάνω σε βουνό. Όμως με την πάροδο των χρόνων και την απελευθέρωση της Ελλάδας από τους Τούρκους, οι κάτοικοί του άρχισαν σταδιακά να κατεβαίνουν προς την θάλασσα στο χώρο που βρίσκεται σήμερα. Σύμφωνα με μια άποψη η ονομασία του προήλθε από τη φράση - σύνθημα "ας-μηνη" με την οποία οι Έλληνες προέτρεπαν να μην φύγει ο Ελληνικός στόλος, κατά τη διάρκεια της τριήμερης ναυμαχίας του Αρτεμισίου το 480 π.Χ. Την περίοδο της τουρκοκρατίας αναφέρεται την με την ονομασία *Ποτάκι* ή *Ποτόκι*, που στα τουρκικά σημαίνει βαλτώδες μέρος.

## Διοικητικά στοιχεία
Αναφέρεται επίσημα, μετά την επανάσταση του 1821 και την ενσωμάτωση της Εύβοιας, με την ονομασία *Ασμένι* το 1835 να προσαρτάται στον τότε δήμο Ιστιαίων. Το 1912 με το ΦΕΚ 245Α - 16/08/1912 διορθώθηκε σε *Ασμίνι* ή *Ποτάκι* και ταυτόχρονα ορίστηκε έδρα της ομώνυμης νεοϊδρυθείσας κοινότητας. Το 1940 το όνομα διορθώθηκε σε Ασμήνιον*.* Σύμφωνα με το σχέδιο Καλλικράτης μαζί με τις Κεφαλές αποτελούν την τοπική κοινότητα Ασμηνίου που υπάγεται στη Δημοτική Ενότητα Αρτεμισίου του Δήμου Ιστιαίας-Αιδηψού και σύμφωνα με την απογραφή 2011 ως κοινότητα έχει 784 κατοίκους ενώ ως οικισμός 734. Η κοινότητα είναι χαρακτηρισμένη ως αγροτικός πεδινός οικισμός, με έκταση 14,958χμ² (2011).

## Δημογραφία
### Πληθυσμιακή εξέλιξη

(σε παρένθεση ο πληθυσμός της τοπικής κοινότητας)

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
* 

Κατηγορία:Δήμος Ιστιαίας - Αιδηψού
Κατηγορία:Χωριά της περιφερειακής ενότητας Ευβοίας
Κεφαλές Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.181956,
          39.001692
        ]
      }
    }
  ]
}

Οι **Κεφαλές** ή **Κεφάλες** είναι παραθαλάσσιο χωριό στη βόρεια Εύβοια και την Περιφερειακή Ενότητα Εύβοιας το οποίο βρίσκεται στα παράλια απέναντι από την είσοδο του Παγασητικού κόλπου. Απέχει περίπου 8 χλμ. ΒΑ. από την Ιστιαία (έδρα δήμου), 25 χλμ. ΒΑ. από την Αιδηψό και 117 χλμ. ΒΔ. από την Χαλκίδα. Αναφέρεται επίσημα ως ξεχωριστός οικισμός για πρώτη φορά το 1981 να απογράφεται στην κοινότητα Ασμηνίου. Σύμφωνα με το σχέδιο Καλλικράτης μαζί με το Ασμήνιο  αποτελούν την τοπική κοινότητα Ασμηνίου που υπάγεται στη Δημοτική Ενότητα Αρτεμισίου του Δήμου Ιστιαίας-Αιδηψού και σύμφωνα με την απογραφή 2011 απογράφονται 50 κάτοικοι.

## Παραπομπές


Κατηγορία:Δήμος Ιστιαίας - Αιδηψού
Κατηγορία:Χωριά της περιφερειακής ενότητας Ευβοίας
Φώτης Ζησιμόπουλος

Ο **Φώτης Ζησιμόπουλος** (γεννήθηκε 11 Δεκεμβρίου 1982) είναι Έλληνας δρομέας μεγάλων αποστάσεων και συγκεκριμένα υπερμαραθωνοδρόμος. Έχει κερδίσει το Σπάρταθλο για τέσσερις συνεχόμενες χρονιές (2021, 2022, 2023, 2024), και πέτυχε τον καλύτερο χρόνο όλων των εποχών το 2023, με χρόνο 19 ώρες 55 λεπτά και 02 δευτερόλεπτα (19:55:02) καταρρίπτοντας το ρεκόρ του Γιάννη Κούρου.

Γεννήθηκε στο Αγρίνιο, είναι αστυνομικός στο επάγγελμα και έχει δύο παιδιά.

Τον Σεπτέμβριο 2021 νίκησε στο 39ο «Σπάρταθλον», αγώνα 246 χιλιομέτρων, με τελικό χρόνο 21 ώρες, 57 λεπτά και 37 δευτερόλεπτα και έγινε ο δεύτερος Έλληνας μετά τον Γιάννη Κούρο που έτρεξε την απόσταση Αθήνας - Σπάρτης σε λιγότερο από τις 22 ώρες, σημειώνοντας την πρώτη ελληνική νίκη μετά το 1998.

Έχει επίσης κατακτήσει την πρώτη θέση στον αγώνα *«Μέτσοβο ultra ursa trail 100 km»* το 2020, με συνολικό χρόνο 10 ώρες 28 λεπτά και 27 δευτερόλεπτα (10:28:27), την τρίτη θέση στον αγώνα των 130 χλμ. *«Trans Gran Canaria world championship 130 km»* το 2021 με χρόνο 14 ώρες 19 λεπτά και 06 δευτερόλεπτα (14:19:06), όπως και τη δεύτερη θέση στο 24ωρο παγκόσμιο πρωτάθλημα *«IAU 24 Hour World Championship»* στην *Ταϊπέι* της Ταιβάν στις 01 Δεκεμβρίου 2023 με 292,254 χλμ, πίσω από τον Λιθουανό Aleksandr Sorokin που διένυσε απόσταση των 301,790 χλμ.

Στην 40η διοργάνωση του Σπάρταθλου το 2022, ο 40χρονος υπερμαραθωνοδρόμος ολοκλήρωσε τον αγώνα του σε 21 ώρες και 48 δευτερόλεπτα και κατέκτησε τη νίκη για δεύτερη διαδοχική χρονιά.
Ο Έλληνας πρωταθλητής διένυσε περίπου επτά χιλιόμετρα παραπάνω λόγω της λάθους υπόδειξης που του έγινε λίγο πριν από τα Μέγαρα, ωστόσο σταδιακά πλησίασε τους πρωτοπόρους, και από τη 12η θέση που κατείχε μετά το λάθος, βρέθηκε τελικά λίγο μετά τις 9 το βράδυ της 30ης Σεπτεμβρίου στην πρώτη θέση. Στο άγαλμα του Λεωνίδα έφτασε στις 3:45:59 του Σαββάτου της 1ης Οκτωβρίου. Δεύτερος τερμάτισε ο Ιάπωνας Σομίγια Τόρου (*Somiya Toru*) σε χρόνο 21:08:04, ο οποίος προπορευόταν σε όλη την κούρσα, μέχρι που τον προσπέρασε ο Αγρινιώτης δρομέας, ενώ τρίτος ήταν ένας ακόμη Ιάπωνας, ο Ισικάβα Γιοσιχίκο (*Ishikawa Yoshihiko*), με 23:06:46.

## Παραπομπές


 

Κατηγορία:Έλληνες αθλητές δρόμων μεγάλων αποστάσεων
Κατηγορία:Έλληνες αθλητές υπεραποστάσεων
Γενικές εκλογές στο Κατάρ 2021

Στις 2 Οκτωβρίου 2021 διεξήχθησαν **βουλευτικές εκλογές στο [[Κατάρ]]**, για να εκλεγούν τα 30 από τα 45 μέλη της Συμβουλευτικής Συνέλευσης. 

Αυτές ήταν οι πρώτες βουλευτικές εκλογές που έγιναν στο Κατάρ, αφού το πολίτευμα της χώρας είναι απόλυτη μοναρχία και μέχρι τώρα τα μέλη της Συμβουλευτικής Συνέλευσης διορίζονταν από τον Εμίρη. Οι κάλπες άνοιξαν από τις 8.00 το πρωί μέχρι τις 18.00 το απόγευμα για τους εκλογείς. Από τους 284 υποψήφιους πολιτικούς οι 30 ήταν γυναίκες. Ο πληθυσμός της χώρας είναι γύρω στα 2,94 εκατομμύρια άτομα, αλλά οι εγγεγραμμένοι ψηφοφόροι που έχουν το δικαίωμα να ψηφίσουν είναι λιγότερο από το 10% του πληθυσμού, γύρω στους 300.000.

## Εκλογικό σύστημα
Σύμφωνα με το Σύνταγμα του Κατάρ, το οποίο εγκρίθηκε μετά το δημοψήφισμα του 2003, τα 30 από τα 45 μέλη της Συμβουλευτικής Συνέλευσης εκλέγονται με δημόσιες, άμεσες εκλογές, με μυστική ψηφοφορία για τετραετή θητεία. Τα υπόλοιπα 15 μέλη διορίζονται από τον εμίρη. Δικαίωμα ψήφου έχουν όσοι είναι πολιτογραφημένοι στο Κατάρ από πριν το 1930 και οι απόγονοί τους που είναι ηλικίας άνω των 18 ετών. Το εκλογικό σύστημα είναι απλό πλειοψηφικό, δηλαδή ο υποψήφιος που θα συγκεντρώσει τις περισσότερες ψήφους ανακηρύσσεται νικητής. Στο Κατάρ δεν υπάρχουν πολιτικά κόμματα, οπότε όλοι οι υποψήφιοι συμμετέχουν ως ανεξάρτητοι πολιτικοί.

## Αποτελέσματα

## Παραπομπές


Κατηγορία:Εκλογές στο Κατάρ
Καταρ
Αναβίωση (πολιτικό κόμμα)

Η **Αναβίωση** (βουλγ.: *Възраждане*) είναι ένα εθνικιστικό και εθνικο-συντηρητικό πολιτικό κόμμα στη Βουλγαρία, το οποίο κινείται στον χώρο της άκρας δεξιάς. Το κόμμα ιδρύθηκε στις 2 Αυγούστου 2013 και πρόεδρός του είναι ο Κονσταντίν Κονσταντίνοφ.

Μάχεται γενικά υπέρ της επανάκτησης της εθνικής κυριαρχίας, και συγκεκριμένα κατά της εξάρτησης της Βουλγαρίας από τις Ηνωμένες Πολιτείες της Αμερικής, υπέρ της επαναδιαπργμάτευσης των όρων συμμετοχής στην Ευρωπαϊκή Ένωση, διοργάνωσης δημοψηφισμάτων για όλα τα καίρια θέματα (συμπεριλαμβανομένης και της συμμετοχής της χώρας στο ΝΑΤΟ). Χαρακτηρίζεται ως δεξιό-λαϊκιστικό κόμμα.

Το κόμμα είναι υπέρ της άμεσης αποχώρησης των αμερικανικών στρατιωτικών βάσεων στη Βουλγαρία, υπέρ της άρσης των κυρώσεων κατά της Ρωσικής Ομοσπονδίας του 2022 και μη εισόδου της χώρας στην ευρωζώνη και μην κατάργηση του εθνικού νομίσματος, το οποίο το κόμμα θεωρεί ως τελευταίο προμαχώνα της εθνικής κυριαρχίας.

## Ιστορικό
Η Αναβίωση ιδρύθηκε στις 2 Αυγούστου 2014, την ημέρα του εορτασμού της εξέγερσης του Ίλιντεν, στην Πλίσκα. Ιδρυτής του κόμματος ήταν ο εθνογράφος Κονσταντίν Κονσταντίνοφ, ο παρουσιαστής του τηλεοπτικού προγράμματος «Για το Βουλγαρικό Έθνος» του καναλιού ΣΚΑΤ. Ίδρυσε το κόμμα κατόπιν της παραίτησής του από την Εσωτερική Μακεδονική Επαναστατική Οργάνωση - Βουλγαρικό Εθνικό Κίνημα, στο οποίο ήταν μέλος το 1997-2013. 

## Παραπομπές



Κατηγορία:Πολιτικά κόμματα της Βουλγαρίας
Κεντρί Λασιθίου

Το **Κεντρί** (επίσημο: **Κεντρίον**) είναι χωριό της Κοινότητος Ιεράπετρας του Δήμου Ιεράπετρας και της τέως Επαρχίας Ιεράπετρας στην Περιφεριακή Ενότητα Λασιθίου της Κρήτης. 

Βρίσκεται 3 χιλιόμετρα βόρειας της Ιεράπετρας και 1 χιλιόμετρα από την επαρχιακή οδό Ιεράπετρας - Παχειάς Άμμου. Σύμφωνα με την απογραφή του 2011 έχε 1.021 κατοίκους.

Το Κεντρί αποτελούσε έδρα ομώνυμης Κοινότητος ως το 1972, οπότε ενσωματώθηκε στο τέως δήμο (σήμερα: Κοινότητα) Ιεράπετρας. Στην Κοινότητα Κεντρίου ανήκε και ο οικισμός Σταυρός (Καπίστρι).

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Μονοκαρυά Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.208647,
          38.924169
        ]
      }
    }
  ]
}


Η **Μονοκαρυά**, επίσης γνωστή ως **Πάνω Μονοκαρυά**, είναι πεδινό χωριό στη βόρεια Εύβοια και την Περιφερειακή Ενότητα Εύβοιας σε υψόμετρο 181 μέτρα.

## Γεωγραφικά - ιστορικά στοιχεία
Η Μονοκαρυά είναι κτισμένη σε μια κοιλάδα που σχηματίζει ο χείμαρρος Ξεροπόταμος, σε απόσταση 7 χλμ. ΝΑ. από την Ιστιαία (έδρα του δήμου) και 107 χλμ. ΒΔ. από την Χαλκίδα. Σύμφωνα με την τοπική παράδοση, το όνομα του χωριού προήλθε μάλλον από την ύπαρξη στην περιοχή μιας πολύ μεγάλης καρυδιάς. Αναφέρεται ότι στην τουρκοκρατία η περιοχή ήταν ένα μεγάλο τσιφλίκι όπου οι υπόδουλοι τότε Έλληνες που δούλευαν ως κολλήγοι στα χωράφια δημιούργησαν τον οικισμό όπως και την γειτονική Κάτω Μονοκαρυά. Η περιοχή έχει αρκετές ρεματιές, χαράδρες, μικρούς καταρράκτες, αιωνόβια πλατάνια και πεύκα. Οι κάτοικοί της ασχολούνται κυρίως με την γεωργία και την υλοτομία ενώ τους καλοκαιρινούς έχει πολλούς επισκέπτες λόγω του δροσερού κλίματός της.

## Διοικητικά στοιχεία
Ως οικισμός αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Ιστιαίων. Το 1912 με το ΦΕΚ 245Α - 16/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης μαζί με την Κάτω Μονοκαρυά  αποτελούν τη δημοτική κοινότητα Μονοκαρυάς που υπάγεται στη δημοτική ενότητα Ιστιαίας του Δήμου Ιστιαίας-Αιδηψού και σύμφωνα με την απογραφή 2011 ως κοινότητα έχει συνολικό πληθυσμό 155 κατοίκους ενώ ως οικισμός 42.

## Παραπομπές


Κατηγορία:Δήμος Ιστιαίας - Αιδηψού
Κατηγορία:Χωριά της περιφερειακής ενότητας Ευβοίας
Ποτάμοι Λασιθίου

Οι **Ποτάμοι** είναι οικισμός της Κοινότητος Ιεράπετρας του Δήμου Ιεράπετρας και της τέως Επαρχίας Ιεράπετρας στην Περιφερειακή Ενότητα Λασιθίου της Κρήτης. 

Βρίσκεται δυτικά από την Ιεράπετρα, μεταξύ Ιεράπετρας και Γρα Λυγιάς επί της επαρχιακής οδού προς την Βιάννο σε απόσταση 1,5 χιλιόμετρο από την Ιεράπετρα. Σύμφωνα με την απογραφή του 2021 έχει 502 μόνιμους κατοίκους ενώ με αυτήν του 2011 ήταν 405.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Κάμπος Λασιθίου

Ο **Κάμπος** (επίσης: *Σαράτση Κάμπος*) είναι οικισμός της Κοινότητας Ιεράπετρας του Δήμου Ιεράπετρας και της τέως Επαρχίας Ιεράπετρας στην Περιφερειακή Ενότητα Λασιθίου της Κρήτης. 

Βρίσκεται βορειοδυτικά από την Γρα Λυγιά και βορειοανατολικά από το Στόμιο, επί της επαρχιακής οδού προς την Ανατολή και έχει υψόμετρο 20 μέτρα. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στον τότε Δήμο Ιεραπέτρας και σύμφωνα με την απογραφή 2011 έχει 81 κατοίκους.

## Εξωτερικοί σύνδεσμοι
* Έκλεισε η ιρλανδική διάβαση στη θέση Σαράτση Κάμπος από τον ιστότοπο https://www.notosonline.gr/

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Αγιασμένος Λασιθίου

Ο **Αγιασμένος** είναι οικισμός της Κοινότητος Ιεράπετρας του Δήμου Ιεράπετρας και της τέως Επαρχίας Ιεράπετρας, της περιφερειακής ενότητας Λασιθίου, στην περιφέρεια Κρήτης.
## Γεωγραφικά στοιχεία
Ο Αγιασμένος είναι πεδινός οικισμός στο νότιο τμήμα του νομού, βόρεια της Ιεράπετρας (1,5 χλμ.), της οποίας αποτελεί οικιστική συνέχεια, σε μέσο σταθμικό υψόμετρο 20 μέτρα.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στον δήμο Ιεράπετρας

(Πηγή: https://www.eetaa.gr/eetaa/metaboles/oikmet_details.php?id=27439) 
## Αξιοθέατα
*Η **Μονή Αγιασμένου**, αφιερωμένη στους Άγιους Πάντες, έδρα της Επισκοπής Ιεράς και Σητείας από το 1891 έως το 1918. Είναι περιτειχισμένο κτίσμα του 1890 με 12, συνολικά, οικήματα στη βόρεια και τη δυτική πλευρά του περιτειχισθέντος τετραγώνου. Όλα κτίστηκαν από τον μακαριστό Επίσκοπο Ιεροσητείας Αμβρόσιο Σφακιανάκη (1890-1929), ο οποίος στις αρχές του 1891 μετέφερε στον χώρο αυτό την έδρα της Επισκοπής του και ανήγειρε τον ναό και τα παρακείμενα κτίσματα. Σήμερα λειτουργεί ως γυναικείο προσκύνημα και εορτάζει την πρώτη Κυριακή μετά την Πεντηκοστή. Επίσης, εορτή τελείται και την Κυριακή του Θωμά, επέτειο των εγκαινίων του Ναού.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr
## Εξωτερικοί σύνδεσμοι

* Πόλεις της Κρήτης - Ιεράπετρα στον ιστότοπο https://www.cretanbeaches.com/.

Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Γ.Σ. Ελευθερούπολης (καλαθοσφαίριση ανδρών)

Ο **Γυμναστικός Σύλλογος Ελευθερούπολης**, γνωστός και με τη σύντμηση **Γ.Σ.Ε.**, είναι ελληνικό αθλητικό σωματείο που δραστηριοποιείται με έδρα την Ελευθερούπολη, κωμόπολη του Δήμου Παγγαίου της Π.Ε. Καβάλας. Επίσημο έτος ίδρυσής του είναι το 1985 και οι αθλητές του διαγωνίζονται με χρώματα το σκούρο μπλε, το σκούρο κόκκινο και το λευκό. Καλλιεργεί τμήματα καλαθοσφαίρισης τόσο σε ενηλίκων ανδρών όσο και ακαδημίες νεαρότερων ηλικιακά αθλητών. Έδρα όλων των τμημάτων του είναι το Κλειστό Γυμναστήριο Δημοτικού Αθλητικού Κέντρου Ελευθερούπολης, χωρητικότητας 300 καθήμενων θεατών. 

Το **ανδρικό τμήμα** καλαθοσφαίρισης του συλλόγου δημιουργήθηκε ταυτόχρονα με την ίδρυση του. Νομικά αποτελεί τμήμα ερασιτεχνικής άθλησης, αν και αγωνίζεται σε επαγγελματική κατηγορία.

## Ιστορική αναδρομή
### Περίοδοι σε εθνικές κατηγορίες

## Παραπομπές


## Εξωτερικοί σύνδεσμοι

* 
* 
* Κλειστό Δημοτικού Αθλητικού Κέντρου Ελευθερούπολης , πληροφορίες στον ιστότοπο Gipeda.gr.

Κατηγορία:Γ.Σ. Ελευθερούπολης
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1985
Κατηγορία:Σωματεία Ε.ΚΑ.Σ.Α.ΜΑ.Θ.
Πηνειός (δορυφόρος)

Ο **Πηνειός** είναι ο μοναδικός γνωστός φυσικός δορυφόρος του αστεροειδούς 41 Δάφνη. Η άλλη επίσημη ονομασία του είναι **(41) Δάφνη  I Πηνειός**, ενώ η προσωρινή του ονομασία ήταν **S/2008 (41) 1**. Η ανακάλυψή του έγινε στις 28 Μαρτίου του 2008 από το Παρατηρητήριο Κεκ.

Ο Πηνειός και η 41 Δάφνη φαίνεται να χωρίζονται από μια απόσταση 443 χιλιομέτρων, με τον Πηνειό να έχει μια περίοδο περιφοράς 1,1 ημέρας και εκτιμώμενη διάμετρο λίγο μικρότερη των 2 χιλιομέτρων. Αν αυτές οι τιμές ευσταθούν, τότε τα δύο σώματα έχουν την πιο ακραία αναλογία μεγεθών.

Κατηγορία:Δορυφόροι αστεροειδών
Δεύτερη Ιντιφάντα

[thumb| Ισραηλινοί στρατιώτες στη [Ναμπλούς κατά τη διάρκεια της επιχείρησης Αμυντική Ασπίδα]]
Η **δεύτερη Ιντιφάντα**, επίσης γνωστή ως **Ιντιφάντα Αλ-Άκσα** ήταν παλαιστινιακή εξέγερση εναντίον του Ισραήλ. Τα γενικά κίνητρα για τη βία προτάθηκαν ως η αποτυχία της Διάσκεψης Κορυφής του Ντέιβιντ του 2000 να καταλήξει στην τελική συμφωνία για την ειρηνευτική διαδικασία Ισραήλ-Παλαιστίνης τον Ιούλιο του 2000. Η βία ξεκίνησε τον Σεπτέμβριο του 2000, αφού ο Αριέλ Σαρόν πραγματοποίησε μια ιδιαίτερα προκλητική επίσκεψη στο Όρος του Ναού. Η ίδια η επίσκεψη ήταν ειρηνική, αλλά, όπως ήταν αναμενόμενο, πυροδότησε διαμαρτυρίες και ταραχές τις οποίες η ισραηλινή αστυνομία διέκοψε με πλαστικές σφαίρες και δακρυγόνα.

Υψηλός αριθμός θυμάτων προκλήθηκε μεταξύ αμάχων καθώς και μαχητών. Οι Ισραηλινοί επιδίδονταν σε πυροβολισμούς, επιθέσεις από αέρος και με τανκς και στοχευμένες δολοφονίες, ενώ οι Παλαιστίνιοι σε βομβιστικές επιθέσεις αυτοκτονίας, λιθοβολισμούς, πυροβολισμούς και ρουκέτες. Ο αριθμός των νεκρών, συμπεριλαμβανομένων τόσο μαχητών όσο και αμάχων, εκτιμάται ότι είναι περίπου 3.000 Παλαιστίνιοι και 1.000 Ισραηλινοί, καθώς και 64 ξένοι.

Πολλοί θεωρούν ότι η Σύνοδος Κορυφής του Σαρμ ελ Σεΐχ στις 8 Φεβρουαρίου 2005 αποτέλεσε το τέλος της Δεύτερης Ιντιφάντα. Ο Παλαιστίνιος πρόεδρος Μαχμούντ Αμπάς και ο Ισραηλινός πρωθυπουργός Αριέλ Σαρόν συμφώνησαν ότι όλες οι παλαιστινιακές παρατάξεις θα σταματήσουν κάθε πράξη βίας εναντίον όλων των Ισραηλινών παντού, ενώ το Ισραήλ θα σταματήσει όλη τη στρατιωτική του δραστηριότητα εναντίον όλων των Παλαιστινίων παντού. Επιβεβαίωσαν επίσης τη δέσμευσή τους στον Οδικό χάρτη για την ειρηνευτική διαδικασία. Ο Σαρόν συμφώνησε επίσης να απελευθερώσει 900 Παλαιστίνιους αιχμαλώτους από τους 7.500 που κρατούνταν τότε και να αποσυρθεί από τις πόλεις της Δυτικής Όχθης που είχαν καταληφθεί ξανά κατά τη διάρκεια της ιντιφάντα.

## Παραπομπές


## Δείτε επίσης
*Πρώτη Ιντιφάντα

κατηγορία:Παλαιστίνη
κατηγορία:Ιστορία του Ισραήλ
Κατηγορία:Ισραηλινοπαλαιστινιακή σύγκρουση
Τσαπουρνιά Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.313056,
          38.976667
        ]
      }
    }
  ]
}

Η **Τσαπουρνιά** είναι ημιορεινό χωριό στη βόρεια Εύβοια και την Περιφερειακή Ενότητα Εύβοιας.

## Γεωγραφικά - ιστορικά στοιχεία
Η Τσαπουρνιά βρίσκεται σε υψόμετρο 254 μέτρα κτισμένο ανάμεσα σε δάσος χαλέπιας πεύκης. Έχει χαρακτηριστεί δασικό χωριό και οι κάτοικοί του ασχολούνται στην πλειοψηφία τους με την υλοτομία, την κτηνοτροφία, και την καλλιέργεια χωραφιών. Αξιοθέατο είναι η πετρόχτιστη εκκλησία της Άγιας Παρασκευής, στο κέντρο του οικισμού η οποία είναι κτισμένη το 1824. Το όνομά της προέρχεται από ένα θαμνώδες δένδρο τσαπουρνιά.

Αναφέρεται επίσημα, μετά την επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Αρτεμισίων. Σύμφωνα με το σχέδιο Καλλικράτης μαζί με τα Βασιλικά και το Ψαροπούλι αποτελούν την τοπική κοινότητα Βασιλικών που υπάγεται στη Δημοτική Ενότητα Αρτεμισίου του Δήμου Ιστιαίας-Αιδηψού και σύμφωνα με την απογραφή 2011 έχει 79 κατοίκους.

## Παραπομπές


Κατηγορία:Δήμος Ιστιαίας - Αιδηψού
Κατηγορία:Χωριά της περιφερειακής ενότητας Ευβοίας
Έρημος της Ιουδαίας

thumb|Η τοποθεσία της ιουδαϊκής ερήμου στο Ισραήλ και τη Δυτική Όχθη σε κόκκινο
Η **ιουδαϊκή έρημος** ή η **έρημος της Ιουδαίας** (· ) είναι έρημος στο Ισραήλ και τη Δυτική Όχθη, η οποία βρίσκεται ανατολικά της Ιερουσαλήμ και κατηφορίζει προς στη Νεκρά Θάλασσα.

## Γεωγραφία
Η έρημος της Ιουδαίας εκτείνεται από το βορειοανατολικό Νεγκέβ στα ανατολικά του Μπέιτ Ελ και χαρακτηρίζεται από φυσικές αναβαθμίδες με βάραθρα. Καταλήγει σε έναν απότομο κρημνό που πίπτει προς τη Νεκρά Θάλασσα και την κοιλάδα του Ιορδάνη. Αρκετά ουάντι διασχίζουν την έρημο της Ιουδαίας από τα βορειοανατολικά προς τα νοτιοανατολικά και έχει πολλές χαράδρες, οι περισσότερες από αυτές βαθιές, από 366 μέτρα στα δυτικά έως 183 μέτρα στα ανατολικά. Η έρημος της Ιουδαίας είναι μια περιοχή με ιδιαίτερη μορφολογική δομή κατά μήκος ανατολικά των Ιουδαϊκών Ορέων.

Μερικές φορές είναι γνωστή ως יְשִׁימוֹן *Γεσιμόν*, που σημαίνει *έρημος* ή *αγριότοπος*, ή ακόμα *Ερημότοπος του Ιούδα* ή *Ερημιά της [[Ιουδαία]]ς*, μεταξύ άλλων.

## Συλλογή

Αρχείο:Marsava.jpg|Η Ιερά Λαύρα του Οσίου Σάββα του Ηγιασμένου
Αρχείο:View of Judean Desert from mount. Yair, Israel.jpg|Θέα της ιουδαϊκής ερήμου από το Όρος Γιαΐρ, Έιν Γκέντι
Αρχείο:Judaean Desert 06 02-04-17 16-50.jpg|Θέα της ερήμου από το Μααλέ Αντουμίμ (προάστιο της Ιερουσαλήμ)


## Παραπομπές


Κατηγορία:Γεωγραφία του Ισραήλ
Κατηγορία:Γεωγραφία της Παλαιστίνης
Κατηγορία:Ιουδαία
Πρωτάθλημα καλαθοσφαίρισης ανδρών Basket League 2021-2022

Το **Πρωτάθλημα καλαθοσφαίρισης ανδρών Basket League 2021-22** ήταν η 82η σεζόν του ελληνικού πρωταθλήματος καλαθοσφαίρισης ανδρών, της κορυφαίας επαγγελματικής κατηγορίας συλλογικής καλαθοσφαίρισης στην Ελλάδα. Η σεζόν ξεκίνησε στις 2 Οκτωβρίου 2021.   Πρωταθλητής αναδείχθηκε ο Ολυμπιακός, για 13η φορά στην ιστορία του, επικρατώντας στους τελικούς του πρωταθλήματος του Παναθηναϊκού, με σκορ 3-0. 

## Έδρες
### Τοποθεσίες και γήπεδα

## Κανονική περίοδος

### Βαθμολογία

* Απ' τον Ηρακλή αφαιρέθηκαν 3 βαθμοί. 

### Αποτελέσματα

## Playoffs
Συμμετέχουν οι ομάδες που κατέκτησαν τις θέσεις 1 έως 8.

### Προημιτελικοί (στις 2 νίκες)

### Ημιτελικοί (στις 3 νίκες)

### Μικρός Τελικός (στις 3 νίκες)

### Τελικός (στις 3 νίκες)

## Παραπομπές


## Εξωτερικοί σύνδεσμοι

* Επίσημος ιστότοπος της Basket League
* Επίσημος ιστότοπος της Ελληνικής Ομοσπονδίας Καλαθοσφαίρισης

Κατηγορία:Α1 εθνική κατηγορία καλαθοσφαίρισης ανδρών
Κατηγορία:Καλαθοσφαίριση το 2021
Κατηγορία:Καλαθοσφαίριση το 2022
Δημήτρης Νικολάου (πολιτικός)

Ο **Δημήτρης Νικολάου** είναι Έλληνας επιχειρηματίας, αθλητικός παράγων και πολιτικός, πρώην δήμαρχος Χολαργού επί δύο τετραετίες (2003 - 2010), με την υποστήριξη της Νέας Δημοκρατίας. Για πρώτη φορά συμμετείχε στα κοινά, ως υποψήφιος δήμαρχος στις Δημοτικές Εκλογές του 1998. Κατά τη διάρκεια της θητείας του πραγματοποιήθηκε η αναβάθμιση της Λεωφόρου Περικλέους, με την τοποθέτηση και του ανδριάντα του Περικλέους στη συμβολή της με τη Λεωφόρο Μεσογείων, διαμορφώθηκε το κεντρικό άλσος της πόλης με παράλληλη δημιουργία αναψυκτήριου, κατασκευάστηκε κτίριο ΚΑΠΗ - Κοινωνικής Πρόνοιας, αναστηλώθηκε η βίλα Σαλίγκαρου σε ιστορικό αρχείο, ενώ εκτελέσθηκαν και άλλα έργα. Πριν την εκλογή του, ο Δημήτρης Νικολάου υπήρξε επί σειρά ετών πρόεδρος του Δ.Σ. του Ο.Φ. Χολαργού, ενώ θήτευσε και ως γενικός γραμματέας της Τ.Ε.Δ.Κ.Ν.Α.. Με απόφαση του δημοτικού συμβουλίου το όνομά του δόθηκε, τιμητικά στο κτίριο ΚΑΠΗ, επί της οδού Αγαμέμνονος.

## Παραπομπές


## Πηγές
* "Το Περιοδικό" (έκδοση του Δήμου Παπάγου - Χολαργού), #6 (Σεπτέμβριος 2021) Συνέντευξη του βιογραφούμενου με τίτλο: "Δημήτρης Νικολάου: Ο Δήμαρχος των εμβληματικών έργων του Χολαργού"

πολιτικος Νικολαου Δημητρης
πολιτικος Νικολαου Δημητρης
Κλειστό Γυμναστήριο Δ.Α.Κ. Νίκαιας «Παναγιώτης Γιαννάκης»

Το **Κλειστό Γυμναστήριο Δ.Α.Κ. Νίκαιας «Παναγιώτης Γιαννάκης»**, γνωστό παλαιότερα και ως **Κλειστό «Πλάτωνα»**, είναι κλειστό γήπεδο που βρίσκεται στη Νίκαια Αττικής. Το γήπεδο χρησιμοποιείται αποκλειστικά για αγώνες καλαθοσφαίρισης και είναι η έδρα του Ιωνικού Νίκαιας. Η χωρητικότητα του γηπέδου είναι 1.046 θέσεις.

Από τον Απρίλιο του 2025 φέρει την ονομασία του Έλληνα παλαίμαχου καλαθοσφαιριστή, Παναγιώτη Γιαννάκη.

## Τοποθεσία
Το γήπεδο βρίσκεται στη συμβολή των οδών Πέτρου Ράλλη και Θηβών στη Νίκαια, πολύ κοντά στο Τρίτο Νεκροταφείο Αθηνών. Επίσης, το γήπεδο απέχει περίπου 550 μέτρα από το Δημοτικό Γήπεδο Νίκαιας, έδρα της Προοδευτικής και 2,7 χιλιόμετρα από το Δημοτικό Γήπεδο Νεάπολης Νίκαιας, έδρα της ποδοσφαιρικής ομάδας του Ιωνικού Νίκαιας.

## Ιστορία

## Παραπομπές


## Εξωτερικοί σύνδεσμοι

* Κλειστό ΔΑΚ Νίκαιας «Παναγιώτης Γιαννάκης» στο Instagram

Κατηγορία:Κλειστά στάδια στην Ελλάδα
Κατηγορία:Γήπεδα καλαθοσφαίρισης στην Ελλάδα
Κατηγορία:Αθλητικές εγκαταστάσεις στην Αττική
Πλύση εγκεφάλου

**Πλύση εγκεφάλου** ονομάζεται η κατάσταση αλλαγής σκέψης, και ο έλεγχός της, ενός ατόμου ή πλήθους με ορισμένες ψυχολογικές τεχνικές. Η πλύση εγκεφάλου μειώνει την ικανότητα των ατόμων να σκέφτονται κριτικά και ανεξάρτητα.

Ο όρος "πλύση εγκεφάλου" χρησιμοποιήθηκε για πρώτη φορά στα Αγγλικά από τον Έντουαρντ Χάντερ το 1950.  Στη δεκαετία του 1970, αυξήθηκε το ενδιαφέρον επί αυτού του θέματος και έλκυσε την προσοχή των μέσων ενημέρωσης, σχετικά με τη δυνατότητα πλύσης εγκεφάλου να αποτελέσει παράγοντα προσηλυτισμού των νέων σε νέα θρησκευτικά κινήματα.

## Παραπομπές


Κατηγορία:Έλεγχος μυαλού
Κατηγορία:Ψυχολογική κακοποίηση
Μπερνάρ Ταπί

Ο **Μπερνάρ Ταπί** (γαλλικά: *Bernard Tapie*) (26 Ιανουαρίου 1943 - 3 Οκτωβρίου 2021) ήταν Γάλλος επιχειρηματίας, πολιτικός, τραγουδιστής και τηλεοπτικός παρουσιαστής. Υπήρξε υπουργός Πολιτικών Υποθέσεων στην κυβέρνηση του Πιερ Μπερεγκοβουά στη Γαλλία.

Ο Ταπί γεννήθηκε το 1943 στο Παρίσι από φτωχή οικογένεια.

Ως επιχειρηματίας ειδικεύονταν στην αγορά προβληματικών εταιρειών που είχαν πτωχεύσει, ή βρίσκονταν κοντά στην πτώχευση, μεταξύ των οποίων η Adidas, την οποία κατείχε από το 1990 έως το 1993. Υπήρξε ιδιοκτήτης αθλητικών ομάδων, όπως της ομάδας ποδηλασίας La Vie Claire που κέρδισε το Tour de France δύο φορές (1985, 1986), και της ποδοσφαιρικής ομάδας της Μασσαλίας, Ολιμπίκ Μαρσέιγ η οποία κέρδισε το Πρωτάθλημα Γαλλίας τέσσερις συνεχόμενες φορές και το Ευρωπαϊκό τρόπαιο, το ΟΥΕΦΑ Τσάμπιονς Λιγκ, το 1993. Από το 1986 έως το 1994, διετέλεσε πρόεδρος της Ολιμπίκ Μαρσέιγ. 

Πέθανε από καρκίνο του στομάχου τον Οκτώβριο 2021.

## Παραπομπές


## Εξωτερικοί σύνδεσμοι

* Ολοκληρωμένη απόφαση διαιτησίας στην υπόθεση Ταπί το 2008 
* affairetapie.info
* Bernard Tapie hearing about the Adidas case arbitration
* Jean Peyrelevade (former president of Crédit Lyonnais) hearing about the Adidas case arbitration
* Hervé Causse's analysis

Κατηγορία:Γάλλοι επιχειρηματίες
Κατηγορία:Γάλλοι πολιτικοί
Κατηγορία:Γάλλοι υπουργοί
Μαρία ντε λος Άνχελες Αλβαρίνιο Γκονθάλεθ

Η **Μαρία ντε λος Άνχελες Αλβαρίνιο Γκονθάλεθ** (ισπανικά: *María de los Ángeles Alvariño González*) (3 Οκτωβρίου 1916 - 29 Μαΐου 2005), γνωστή ως **Άνχελες Αλβαρίνιο**, ήταν Ισπανίδα βιολόγος ερευνήτρια αλιείας και ωκεανογράφος, παγκοσμίως αναγνωρισμένη ως αυθεντία στη βιολογία του πλαγκτόν. Ήταν η πρώτη γυναίκα που διορίστηκε ποτέ ως επιστήμονας σε οποιοδήποτε βρετανικό ή ισπανικό πλοίο εξερεύνησης. Ανακάλυψε 22 νέα είδη θαλάσσιων ζώων και δημοσίευσε πάνω από εκατό επιστημονικά βιβλία, δοκίμια και άρθρα. Κατά τη διάρκεια της σταδιοδρομίας της μελέτησε την ιστορία της πρώιμης θαλάσσιας επιστημονικής εξερεύνησης.

## Βιογραφία

## Παραπομπές


## Περαιτέρω ανάγνωση
* 

## Εξωτερικοί σύνδεσμοι
* Gengeles Alvariño: Unha precusora na investigación oceanográfica mundial  (γαλικιανά)
* Gengeles&nbsp;Alvariño | Bumlbum de mulleres | culturagalega.org  (γαλικιανά)
* Southwest Fisheries Science Center

Κατηγορία:Ισπανοί επιστήμονες
Κατηγορία:Ωκεανογράφοι
Κατηγορία:Θαλάσσιοι βιολόγοι
Κατηγορία:Ζωολόγοι
Ψυχολογικός πόλεμος

Ο όρος **Ψυχολογικός πόλεμος** χρησιμοποιείται "για να δηλώσει οποιαδήποτε ενέργεια που ασκείται κυρίως με ψυχολογικές μεθόδους με στόχο να προκαλέσει μια προγραμματισμένη ψυχολογική αντίδραση σε άλλα άτομα".

Χρησιμοποιούνται διάφορες τεχνικές που αποσκοπούν στο να επηρεάσουν το σύστημα αξιών, τα συναισθήματα, τα κίνητρα, το σκεπτικό ή τη συμπεριφορά του στόχου. Χρησιμοποιείται επίσης για να καταστρέψει το ηθικό του στόχου.

Υπάρχουν στοιχεία ψυχολογικού πολέμου σε όλη τη γραπτή ιστορία. Στη σύγχρονη εποχή, οι τακτικές ψυχολογικού πολέμου έχουν χρησιμοποιηθεί εκτενώς. Τα Μέσα μαζικής ενημέρωσης επιτρέπουν την άμεση επικοινωνία, και, ως εκ τούτου, ευνοούν στην άσκηση τέτοιων πρακτικών. 

## Δείτε επίσης
*Ad hominem
*Red herring
*Κοινωνική υπονόμευση
*Κουλτούρα του φόβου
*Ρητορική μίσους
*Σαλαμοποίηση
*Στρατηγική της έντασης

## Παραπομπές


## Εξωτερικοί σύνδεσμοι
* 


Κατηγορία:Ψυχολογική χειραγώγηση
Κατηγορία:Έλεγχος μυαλού
Κατηγορία:Τεχνικές προπαγάνδας
Κατηγορία:Χειραγώγηση από τα Μέσα Ενημέρωσης
Κατηγορία:Τεχνικές ψυχολογικού πολέμου
Κατηγορία:Ψυχολογία της μάζας
Ψυχολογία της μάζας

250px|μικρογραφία|Πλήθος σε χριστουγεννιάτικη συναυλία (2018)
**Ψυχολογία της μάζας** καλείται κλάδος της κοινωνικής ψυχολογίας. Οι κοινωνικοί ψυχολόγοι έχουν αναπτύξει διάφορες θεωρίες για την εξήγηση των τρόπων με τους οποίους η ψυχολογία ενός πλήθους διαφέρει και αλληλεπιδρά με αυτή των ατόμων μέσα σε αυτό. Οι κυριότεροι θεωρητικοί στην ψυχολογία του πλήθους περιλαμβάνουν τους Γκυστάβ Λε Μπον, Gabriel Tarde και Σίγκμουντ Φρόυντ. Αυτό το πεδίο σχετίζεται με τις συμπεριφορές και τις διαδικασίες σκέψης τόσο των μεμονωμένων μελών του πλήθους όσο και του πλήθους ως οντότητας.  Η συμπεριφορά του πλήθους επηρεάζεται σε μεγάλο βαθμό από την απώλεια της ευθύνης του ατόμου και την εντύπωση της καθολικότητας της συμπεριφοράς. Η πρώτη συζήτηση για την ψυχολογία της μάζας έγινε στη Ρώμη στο πρώτο Διεθνές Συνέδριο Ποινικής Ανθρωπολογίας στις 16 Νοεμβρίου 1885. Του φόρουμ ηγείτο ο Cesare Lombroso και οι Ιταλοί συνάδελφοί του, οι οποίοι έδωσαν έμφαση στα βιολογικά καθοριστικά.

## Παραπομπές
Συμμετοχή της Πολωνίας στους Θερινούς Ολυμπιακούς Αγώνες 2020

Η **[[Πολωνία]] συμμετείχε στους [[Θερινοί Ολυμπιακοί Αγώνες 2020|Θερινούς Ολυμπιακούς Αγώνες του 2020]]** στο Τόκιο. Αρχικά είχαν προγραμματιστεί να διεξαχθούν από τις 24 Ιουλίου έως τις 9 Αυγούστου 2020, όμως οι Αγώνες αναβλήθηκαν για τις 23 Ιουλίου έως τις 8 Αυγούστου 2021, λόγω της πανδημίας COVID-19. Από το επίσημο ντεμπούτο της χώρας το 1924, οι Πολωνοί αθλητές εμφανίστηκαν σε κάθε έκδοση των Θερινών Ολυμπιακών Αγώνων, με εξαίρεση τους Θερινούς Ολυμπιακούς Αγώνες του 1984 στο Λος Άντζελες, λόγω του σοβιετικού μποϊκοτάζ.

## Κάτοχοι μεταλλίων

|style="text-align:left; width:78%; vertical-align:top;"|

|style="text-align:left; width:22%; vertical-align:top;"|

## Συμμετέχοντες
Ακολουθεί ο κατάλογος με τον αριθμό των αγωνιζομένων στους Αγώνες.

## Παραπομπές



Πολωνια
2020
Ταντέους Μιχάλικ

Ο **Ταντέους Μιχάλικ** (πολωνικά: *Tadeusz Michalik*) (16 Φεβρουαρίου 1991) είναι Πολωνός αθλητής της ελληνορωμαϊκής πάλης. Εκπροσώπησε την Πολωνία στους Θερινούς Ολυμπιακούς Αγώνες του 2020 στο Τόκιο, όπου κέρδισε το χάλκινο μετάλλιο στην κατηγορία 97 κιλών ανδρών στην ελληνορωμαϊκή πάλη.

## Προσωπική ζωή
Η μεγαλύτερη αδερφή του, Μονίκα Μιχάλικ, κέρδισε το χάλκινο μετάλλιο στην ελευθέρα πάλη στους Ολυμπιακούς Αγώνες του 2016.

## Παραπομπές


Κατηγορία:Πολωνοί αθλητές της ελευθέρας πάλης
Κατηγορία:Αθλητές στους Θερινούς Ολυμπιακούς Αγώνες 2020
Κατηγορία:Πολωνοί χάλκινοι Ολυμπιονίκες
Κατηγορία:Ολυμπιονίκες της πάλης
Κατηγορία:Πολωνοί αθλητές στους Θερινούς Ολυμπιακούς Αγώνες
Κατηγορία:Ιππότες του Τάγματος της Αναγέννησης της Πολωνίας
Κάρολ Ζαλέφσκι

Ο **Κάρολ Ζαλέφσκι** (πολωνικά: *Karol Zalewski*, 7 Αυγούστου 1993) είναι Πολωνός αθλητής του στίβου, ο οποίος ειδικεύεται στους δρόμους ταχύτητας.

## Καριέρα
Ο Ζαλέφσκι ήταν Πρωταθλητής Ευρώπης Κ23 το 2013 στα 200 μέτρα. 

Η Πολωνία με τους Ζαλέφσκι, Ράφαου Ομέλκο, Γούκας Κράφτσουκ και Γιάκουμπ Κσεβίνα, έσπασε το παγκόσμιο ρεκόρ κλειστού στίβου στα 4 x 400 μ. ανδρών με εκπληκτικό τελείωμα στο τελικό του Παγκοσμίου Πρωταθλήματος Κλειστού Στίβου του 2018 στο Μπέρμιγχαμ.

Ο Ζαλέφσκι κέρδισε το χρυσό μετάλλιο στη μικτή σκυταλοδρομία 4 x 400 μ. στους Θερινούς Ολυμπιακούς Αγώνες του 2020.

## Ατομικές καλύτερες επιδόσεις
**Ανοιχτός στίβος**

* 100 μέτρα - 10,25 (+0,9 μ/δ, Μπίντγκοστς, 2013)
* 200 μέτρα-20,26 (-0,3 μ/δ, Σόποτ, 2016)
* 400 μέτρα - 45,11 (Βερολίνο, 2018)

**Κλειστός στίβος**

* 60 μέτρα - 6,75 (Σπάουα, 2016)
* 200 μέτρα - 20,64 (Τόρουν, 2018)
* 400 μέτρα - 46,20 (Τόρουν, 2018)

## Παραπομπές


Κατηγορία:Πολωνοί αθλητές δρόμων ταχύτητας
Κατηγορία:Πολωνοί αθλητές στο Παγκόσμιο Πρωτάθλημα Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Κλειστού Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Πολωνοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Κατηγορία:Πολωνοί χρυσοί Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Αξιωματικοί του Τάγματος της Αναγέννησης της Πολωνίας
Δήμος Βρατσάνος

Ο **Δήμος Βρατσάνος** (1873 - 1944) ήταν Έλληνας δημοσιογράφος, σεναριογράφος, σκηνοθέτης, παραγωγός και κριτικός του ελληνικού κινηματογράφου. Ήταν τελειόφοιτος των Φυσικών Επιστημών. Καταγόταν από τα Ψαρά και ήταν απόγονος αγωνιστών της Επανάστασης του 1821.  

Το 1904, ίδρυσε την πρώτη ελληνική κινηματογραφική εφημερίδα με τίτλο *Εικονογραφημένη.*

Το 1916-1917, ίδρυσε με τον Γιόζεφ Χεπ και τον Γεώργιο Προκοπίου την εταιρεία παραγωγής Asty Films.

Δισέγγονος του είναι ο σεφ Τόνυ Βρατσάνος.

## Φιλμογραφία

## Παραπομπές


Κατηγορία:Έλληνες δημοσιογράφοι του 19ου αιώνα
Κατηγορία:Έλληνες σεναριογράφοι
Κατηγορία:Έλληνες σκηνοθέτες
Νεοχώρι Ιστιαίας Εύβοιας

Το **Νεοχώρι** Ιστιαίας είναι πεδινό χωριό στη βόρεια Εύβοια και την Περιφερειακή Ενότητα Εύβοιας το οποίο βρίσκεται στον κάμπο της Ιστιαίας σε απόσταση από αυτήν μόλις 3 χλμ. βόρεια και σε υψόμετρο 25 μέτρα ενώ απέχει από την Χαλκίδα 112 βορειοδυτικά. Οι κάτοικοί του που ασχολούνται κυρίως με αγροτικές εργασίες παλιότερα το ονόμαζαν *Νιχωριό*. Στο κέντρο του χωριού βρίσκεται η εκκλησία του Αγίου Νικόλαου (κτισμένη το 1900) δίπλα σε μεγάλο αιωνόβιο πλάτανο. Αναφέρεται επίσημα, ως ξεχωριστός οικισμός, το 1897 ΦΕΚ 59Β - 17/06/1897 να προσαρτάται στον τότε δήμο Ιστιαίων. Σύμφωνα με το σχέδιο Καλλικράτης μαζί με την Ιστιαία, τα Κανατάδικα, τη Νέα Σινασό και τον Άγιο Γεώργιο αποτελούν τη δημοτική κοινότητα Ιστιαίας που υπάγεται στη δημοτική ενότητα Ιστιαίας του Δήμου Ιστιαίας-Αιδηψού και σύμφωνα με την απογραφή 2011 έχει 170 κατοίκους.

## Σημείωση
Στην Εύβοια και το Δήμο Κύμης - Αλιβερίου βρίσκεται ο συνώνυμος οικισμός Νεοχώρι Αυλώνα.

## Παραπομπές


Κατηγορία:Δήμος Ιστιαίας - Αιδηψού
Κατηγορία:Χωριά της περιφερειακής ενότητας Ευβοίας
Παιχνίδι του Καλαμαριού

Το **Παιχνίδι του Καλαμαριού** (κορεάτικα:오징어 게임, αγγλικά: *Squid Game*) είναι νοτιοκορεάτικο δράμα επιβίωσης του netflix. Σκηνοθέτης και σεναριογράφος είναι ο Χουάνγκ Τόνγκ-χιουκ, ενώ πρωταγωνιστούν οι Λι Τζονγκ-τζε, Παρκ Χε-σου, Ο Γιονγκ-σου, Ουί Χα-τζον, Τζανγκ Χο-γιον, Χο Σουνγκ-τε, Ανούπαμ Τριπάτι και Κιμ Τζου-ριουνγκ. Η σειρά κυκλοφόρησε στις 17 Σεπτεμβρίου 2021 παγκοσμίως από το Netflix. Η σειρά έλαβε πολύ θετικές κριτικές και πολλοί εκτιμούν ότι θα αποτελέσει το πιο επιτυχημένο πρόγραμμα της σειράς.

## Πλοκή
Μια ομάδα 456 ατόμων από χαμηλά κοινωνικά στρώματα με υψηλά χρέη προσκαλούνται να συμμετάσχουν σε μια σειρά παιδικών παιχνιδιών με απειλητικές για τη ζωή τους συνέπειες για να κερδίσουν ένα βραβείο ύψους 45.6 δισεκατομμυρίων γουόν (περίπου 35 εκατομμύρια ευρώ).

## Παραπομπές


## Εξωτερικοί σύνδεσμοι
* 
* 
* ''Squid Game'' στο Daum (κορεατικά)

Κατηγορία:Νοτιοκορεατικές τηλεοπτικές σειρές
Κατηγορία:Τηλεοπτικές σειρές Netflix
Εθνάρχης

Ο **Εθνάρχης**, αναφέρεται γενικά σε πολιτική ηγεσία πάνω από μία κοινή εθνική ομάδα ή σε ένα ομοιογενές βασίλειο. Η λέξη προέρχεται από τις ελληνικές λέξεις ἔθνος και ἄρχων ( που σημαίνει «αρχηγός/ηγεμόνας»).Σύμφωνα με τον συμφραστικό πίνακα του Τζείμς Στρονγκ ως εθνάρχης ορίζεται «ο κυβερνήτης, κι όχι ο βασιλιάς, μιας περιοχής».

## Βυζαντινή αυτοκρατορία
Οι Βυζαντινοί χρησιμοποίησαν τον όρο γενικά για να αναφερθούν στους ηγεμόνες των βαρβαρικών φυλών ή σε βασίλεια εκτός των ορίων της αυτοκρατορίας τους.  Στο χριστιανικό πλαίσιο, όπου η λέξη «εθνικός» σήμαινε « ειδωλολάτρης », ορισμένοι Πατέρες της Εκκλησίας χρησιμοποίησαν τον συγκεκριμένο όρο για να ορίσουν τους παγανιστικούς εθνικούς θεούς. Ωστόσο, τον 10ο αιώνα, ο όρος απέκτησε μια πιο τεχνική αίσθηση, όταν δόθηκε σε αρκετούς υψηλόβαθμους διοικητές. Παρόλο που η συγκεκριμένη φύση του τίτλου δεν επιβεβαιώνεται, είναι γενικά αποδεκτό ότι τον 10ο -11ο αιώνα, σήμαινε τους διοικητές του συνόλου ξένων μισθοφόρων που υπηρετούσαν στον βυζαντινό στρατό.

## Σημερινή χρήση στην Ελλάδα και στην Κύπρο
Στη νεοελληνική χρήση, ο όρος έχει την έννοια του «πατέρα του έθνους» και χρησιμοποιείται ευρέως ως επίθετο που εφαρμόζεται σε μερικούς από τους πιο σημαντικούς πολιτικούς ηγέτες του σύγχρονου ελληνισμού: τον Ελευθέριο Βενιζέλο και τον Κωνσταντίνο Καραμανλή.  Στο πλαίσιο της σύγχρονης Κύπρου, ο όρος σχεδόν πάντα αναφέρεται στον πρώτο πρόεδρο της Κυπριακής Δημοκρατίας, τον Αρχιεπίσκοπο Μακάριο.

## Παραπομπές

Κατηγορία:Μοναρχία
Κατηγορία:Ολιγαρχία
Κατηγορία:Βυζαντινοί στρατιωτικοί τίτλοι
Κατηγορία:Ηρωδιανή Δυναστεία
Κατηγορία:Αρχιεπίσκοπος Κύπρου Μακάριος Γ΄
Κατηγορία:Κωνσταντίνος Καραμανλής
Ιμπ

Το **Ιμπ** (αραβικά: إِبّ) είναι πόλη στην Υεμένη, η πρωτεύουσα του Κυβερνείου Ιμπ, η οποία βρίσκεται περίπου 117 χιλιόμετρα βορειοανατολικά της Μόχα και 194 χιλιόμετρα νότια της Σαναά. Εμπορική πόλη και διοικητικό κέντρο που αναπτύχθηκε κατά την Οθωμανική Αυτοκρατορία, αποτελεί μία από τις σημαντικότερες μεσαίου μεγέθους πόλεις της χώρας. Βρίσκεται σε μια κορυφογραμμή βουνού, που περιβάλλεται από εύφορη γη.  Από το 2005, είχε 160.000 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Υεμένης